EkBass/fiwiki-20250220-pages-articles huggingface dataset:
Rajakylän koulu (Oulu)

Rajakylän koulu on Oulussa, Rajakylässä sijaitseva peruskoulu, joka käsittää luokat 1–9. Rajakylän koulu on yhtenäiskoulu, jossa opiskelee noin 700 oppilasta. Pääkoululla Rajakylässä on vuosiluokkia 1–9 ja Kuivasojan sivukoululla vuosiluokkia on 1–4. Vuonna 1978 valmistuneen koulurakennuksen on suunnitellut arkkitehti Risto Harju. == Musiikkiluokat == Rajakylän koulu on mukana Oulun kaupungin musiikkiluokkatoiminnassa. Koulussa alkaa joka toinen vuosi uusi musiikkiluokka, joka jatkaa toimintaansa kolmannesta yhdeksänteen luokkaan. Musiikin erikoisluokalla opiskellaan opetussuunnitelman mukaisesti, painottaen musiikkia. Musiikkiluokalle valitaan opiskelijat valintakokeiden perusteella. Lisätietoa on Oulun kaupungin perusopetuksen sivuilla. == Teknologiapainotteiset luokat == Vuonna 2012 Rajakylän koulu aloitti Teknologiateollisuuden 100-vuotissäätiön tuella kokeilun teknologiapainotteisesta luokasta, jossa opiskellaan opetussuunnitelman mukaisia oppisisältöjä mahdollisimman paljon teknologian ja käsillä tekemisen kautta. Kokeilu vakiintui jatkuvaksi käytänteeksi, ja vuodesta 2015 asti koulussa on toiminut kaksi joka toinen vuosi toimintansa aloittavaa teknologiapainotteista luokkaa. Luokat toimivat kolmannesta luokasta kuudenteen sekä jatkavat toimintaansa 7.–9.-luokilla valinnaisten teknologiakurssien avulla. Vuonna 2016 teknologiapainotteiset luokat valittiin osaksi kansallista Hundred -projektia. Lisätietoa teknologiapainotteisten luokkien toiminnasta löytyy Rajakylätekno-blogista. == Vanhempaintoiminta == Koulussa toimii Oulun Rajakylän koulun vanhempainyhdistys ry ja Kuivasojan sivukoululla vanhempaintoimikunta Kuikku. Kodin ja koulun yhteistyössä on käytössä Wilma. Vanhempainyhdistyksellä on tiedotuskanavanaan Raatiset, joka on kotisivu, sisältäen jäsensivut ja jäsenrekisterin Yhdistysavain-palvelussa. Vanhempainyhdistys tiedottaa myös Facebook-sivuillaan. Vanhempainyhdistys on Oulun alueellisen vanhempainyhdistyksen jäsen ja kuuluu myös kattojärjestöön, Suomen Vanhempainliittoon. == Lähteet == == Aiheesta muualla == * Rajakylän koulu * Raatiset – Oulun Rajakylän koulun vanhempainyhdistyksen kotisivut * Oulun Rajakylän koulun vanhempainyhdistyksen Facebook-sivut. * Rajakylätekno- blogi Luokka:Oulun peruskoulut Koulu
Jeravnan piiri

Jeravnan piiri (, ) on kunnallinen itsehallintoalue Burjatian tasavallassa Venäjällä. Vuonna 1927 perustetun piirin pinta-ala on 25 600 neliökilometriä. Asukkaita on 18 600 henkeä (vuonna 2009). Jeravnan piiri sijaitsee Burjatian itäosassa. Pohjoisessa se rajoittuu Bauntin evenkiläiseen piiriin, idässä ja kaakossa Taka-Baikalian aluepiiriin, lounaassa Kižingan ja lännessä Horin piireihin. Piirin alue käsittää Vitimin ylätasangon eteläosan Baikalin ja Lenan vedenjakajalla. Siihen kuuluu Jeravnan kattilalaakso sekä Vitimin, Udan ja Kondan jokilaaksot. Koillisessa alue rajoittuu Jablonovyivuoristoon, etelässä Tsagan-Hurtei -harjanteeseen ja lännessä Selengan tasankoon. Seudulla on lukuisia järviä. Niistä suurimmat ovat Bolšaja Jeravna, Malaja Jeravna ja Sosnovskoje. Piiriin kuuluu 14 maalaiskuntaa: Egitui (keskuspaikka Možaika) Gunda, Isinga, Komsomolskoje, Konda (Telemba), Ozernyi, Širinga, Sosnovo- Ozjorskoje, Tselinnyi, Tuldun, Tužinka, Uldurga, Ulhasaa (Gonda) ja Ust-Egita. Hallinnollinen keskus on Sosnovo-Ozjorskojen kylä, josta on 297 kilometriä tasavallan pääkaupunkiin Ulan-Udeen. Asutuskeskuksia on yhteensä 22. Asukkaista 54 % on burjaatteja ja 44 % venäläisiä. Yli 35 % väestöstä asuu piirikeskuksessa Sosnovo-Ozjorskojessa. Seudulla on elintarvike- ja kaivosteollisuutta. Maatalous on erikoistunut hevosten ja lampaiden kasvatukseen sekä maidon ja lihan tuotantoon. Sosnovo-Ozjorskojessa on ammattikoulu, lasten taidekoulu ja Tsyrenžap Sampiloville omistettu taidegalleria. Kulttuurilaitosten yhteydessä toimii kaksi kansanteatteria ja neljä folkloreyhtyettä. Piirissä sijaitsee vuonna 1820 perustettu Egituin buddhalaisluostari, jossa säilytetään ainutlaatuista Buddhan patsasta. Sosnovo-Ozjorskojessa on pieni hotelli. Sosnovoje-järven rannalle rakennetaan matkailukeskusta. Paikallislehtenä ilmestyy Jaruuna (”Jeravna”). ==Lähteet== ==Aiheesta muualla== * Jeravnan piirin sivusto * Jeravnan piiri Burjatian tasavallan sivustolla Luokka:Burjatian piirit
Jeravna

Jeravna () on järviryhmä Burjatian tasavallan Jeravnan piirissä Venäjällä. Se sijaitsee Selenga ja Vitim -jokien vedenjakajalla. Järvistä suurimmat ovat Bolšoje Jeravnoje (myös Bolšaja Jeravna, Bolšoje Jeravninskoje; pinta-ala 104 neliökilometriä), Maloje Jeravnoje (Malaja Jeravna, Maloje Jeravninskoje; 60,5 neliökilometriä) ja Sosnovoje (Sosnovskoje, 24 neliökilometriä). Suurin osa järvistä laskee Vitimiin sen sivujoen Holoin kautta. ==Lähteet== Luokka:Burjatian järvet
Mora–Brunflo-rata

Mora–Brunflo-rata on Ruotsin rataverkkoon kuuluva vähäliikenteinen pohjois- eteläsuuntainen Inlandsbanan-rautatien keskinen rataosuus. Rataosuuden omistaa ja sitä ylläpitää Inlandsbanan AB. Rataosan pituus on 307 kilometriä, se on yksiraiteinen ja sähköistämätön eikä sitä ole varustettu kauko-ohjauksella tai kulunvalvontalaitteistolla. Liikenne rataosalla on vähäistä ja rajoittuu muutamaan päivittäiseen tavarajunavuoroon Moran ja Svegin välillä. Kesäisin rataosalla liikennöi päivittäin henkilöjunia. Rataosalla suurin sallittu nopeus on 80 km/h. ==Historia== Inlandsbanan-radan keskinen osa Morasta pohjoiseen muodostettiin hankkimalla valtion omistukseen alueelle aiemmin rakennettuja yksityisten rautatieyhtiöiden rataosia. Rataosuuden Moran ja Orsan välillä rakennutti alun perin yksityinen rautatieyhtiö Falun-Rättvik- Mora Järnväg (FRMJ) ja se avattiin liikenteelle 1892. Orsan ja Svegin välinen osuus kuului alun perin Orsa-Härjeådalens Järnvägille (OHJ) joka sai luvan rataosan rakentamiseen vuonna 1900, ja se valmistui 1909. Molemmat rataosuudet siirtyivät valtion hallintaan vuosina 1917–1919. Valtio rakensi Svegin ja Brunflon välisen rataosuuden vuosina 1915–1922, ja ensimmäisenä liikenteelle avattiin osuus Hackås–Brunflo vuonna 1916. Kristinehamnin ja Jällivaaran välinen 1 288 kilometrin mittainen Inlandsbanan valmistui 1937. Kesti kuitenkin vain noin 30 vuotta ennen kuin liikenteen lakkautukset alkoivat. Sivurata Svegista Hedeen lakkautettiin 1966, ja vuonna 1969 henkilöliikenne Lesjöforsin ja Moran välillä. Liikenteen vähyyden vuoksi koko Inlandsbananin sulkemista suunniteltiin eritoten 1980-luvulla, mutta vuonna 1993 rata siirtyi Inlandsbanan AB:n omistukseen. ==Lähteet== Luokka:Ruotsin rataverkko Luokka:Östersundin kunta
Australian avoin tennisturnaus 2002

Vuoden 2002 Australian avoin tennisturnaus pelattiin 14.-27. tammikuuta 2002. ==Tulokset== ===Miesten kaksinpeli=== Finaalissa olivat vastakkain Thomas Johansson, Ruotsi ja Marat Safin, Venäjä. Johansson otti ensimmäisen Australian avoimen turnausvoittonsa luvuin 3–6, 6–4, 6–4, 7–6(4). Johansson oli selvittänyt tiensä finaaliin voittamalla semifinaaleissa Tšekin Jiří Novákin ja puolivälierissä Ruotsin Jonas Björkmanin. Finaalin hävinnyt Safin selvitti välierät voittamalla Saksan Tommy Haasin ja puolivälierät kukistamalla Etelä-Afrikan Wayne Ferreiran. ===Naisten kaksinpeli=== Finaalissa olivat vastakkain Yhdysvaltain Jennifer Capriati ja Sveitsin Martina Hingis. Capriati voitti ottelun luvuin 4–6, 7–6(7), 6–2. Hän selvitti tiensä finaaliin voittamalla välierissä Belgian Kim Clijstersin ja puolivälierissä Ranskan Amélie Mauresmon. Finaalin hävinnyt Hingis voitti välierissä Yhdysvaltain Monica Selesin ja puolivälierässä Italian Adriana Serra Zanettin. ===Miesten nelinpeli=== Miesten nelinpelin voittivat Bahaman Mark Knowles ja Kanadan Daniel Nestor. Finaalissa he kaatoivat Ranskan Michaël Llodran ja Fabrice Santoron luvuin 7–6, 6–3. ===Naisten nelinpeli=== Naisten nelinpelin voittivat Martina Hingis ja Venäjän Anna Kournikova. He kukistivat finaalissa parin Daniela Hantuchová, Slovakia ja Arantxa Sánchez, Espanja luvuin 6–2, 6–7, 6–1. ===Sekanelinpeli=== Sekanelinpelin voittivat Daniela Hantuchová ja Zimbabwen Kevin Ullyett. Finaalissa kukistuivat Argentiinan Paola Suárez ja Gastón Etlis luvuin 6-3, 6-2. ====Poikien kaksinpeli==== Australian avointen poikien kaksinpelin voiton vei Ranskan Clement Morel. Finaalissa kaatui Australian Todd Reid luvuin 6-4, 6-4. ====Tyttöjen kaksinpeli==== Tyttöjen kaksinpelin voitti Barbora Strýcová, Tšekki. Finaalissa kukistui Venäjän Maria Sharapova luvuin 6–0, 7–5. ====Poikien nelinpeli==== Poikien nelinpelin voittivat australialaispari Todd Reid ja Ryan Henry. ====Tyttöjen nelinpeli==== Tyttöjen nelinpelin voittivat Argentiinan Gisela Dulko ja Indonesian Angelique Widjaja. ==Aiheesta muualla== *Viralliset sivut Luokka:Australian avoin tennisturnaus Luokka:Vuoden 2002 tennis
Volotšajevka-2

Volotšajevka-2 () on kaupunkimainen taajama Juutalaisten autonomisen alueen Smidovitšin piirissä Venäjällä. Se sijaitsee Siperian rautatien varrella 45 kilometriä Habarovskista länteen. Asukkaita on 1 900 henkeä (vuonna 2009). 5.–14. helmikuuta 1922 Volotšajevkan aseman lähellä käytiin Vasili Blücherin johtaman Kaukoidän tasavallan kansan vallankumousarmeijan ja kenraali Moltšanovin komentamien valkoisten joukkojen välinen taistelu, joka päättyi valkoisten tappioon. Taistelun seurauksena kansan vallankumousarmeija valtasi Habarovskin. ==Lähteet== Luokka:Juutalaisten autonomisen alueen kaupunkimaiset taajamat
Hede (täsmennyssivu)

Hede voi tarkoittaa ainakin seuraavia: * hede, kukkakasvien siitepölyä tuottava elin * Hédé, kylä Ranskassa * Hede, kylä Ruotsissa * Hédé-Bazouges, kunta Ille-et-Vilainen departementissa Ranskassa * . * Hede, sukunimenä: ** Elis Hede (s. 2001), jääkiekkoilija ** Niklas Hede (s. 1969), suomalais- saksalainen jääkiekkoilija.
Jetman

Jetman on hahmo, joka esiintyy eri avaruuspeleissä: * Jetpac (1983) * Lunar Jetman (1983) * Solar Jetman: Hunt for the Golden Warpship (1990) * Jetpac Refuelled (2007) Chōjin Sentai Jetman on japanilainen televisiosarja.
Liisi Karttunen

Elisabeth (Liisi) Karttunen (6. tammikuuta 1880 Kitee – 20. elokuuta 1957 Kitee) oli suomalainen historiantutkija ja diplomaatti. ==Ura== Liisi Karttusen vanhemmat olivat Kiteen kappalainen, varapastori Karl Karttunen ja Eva Maria Telén. Hän pääsi ylioppilaaksi 1899 ja valmistui filosofian kandidaatiksi 1905. Karttunen työskenteli vuodesta 1907 alkaen Roomassa Henry Biaudet’n johtamassa Vatikaanin arkistoja tutkineessa ryhmässä. Karttunen tutki erityisesti vastauskonpuhdistuksen ajan katolista kirkkoa sekä Vatikaanin suhteita Pohjoismaihin. Hän väitteli tohtoriksi 1910, väitöskirjan nimi oli Antonio Possevino: Un diplomate pontifical au 16e siécle. Suomen itsenäistyttyä Karttunen oli vuodesta 1919 Suomen Rooman-suurlähetystön palveluksessa kulttuuri- ja sanomalehtiavustajana sekä puolen vuoden ajan 1935–1937 Suomen va. asiainhoitajana Roomassa. Palattuaan Suomeen 1944 hän oli 1944–1948 ulkoministeriön palveluksessa. Myös Karttusen veljet Uuno ja Kaarlo työskentelivät jonkin aikaa Biaudet’n ryhmässä ja väittelivät tohtoreiksi. Karttusen sisar Iina Karttunen väitteli hengellisten laulujen säveltäjistä. == Teoksia == * Antonio Possevino: Un diplomate pontifical au XVI:e siècle, väitöskirja. Helsingfors 1908 * Chiffres diplomatiques des nonces de Pologne vers la fin du XVI:e siècle extraits des archives des princes Chigi, á Rome. Suomalainen tiedeakatemia, Helsinki 1911 * Erik Schnack, un converti suédois. Suomalainen tiedeakatemia, Helsinki 1911 * Grégoire XIII comme politicien et souverain. Suomalainen tiedeakatemia, Helsinki 1911 * Les nonciatures apostoliques permanentes de 1650 à 1800. Suomalainen tiedeakatemia, Helsinki 1912 == Lähteet == * Wikiaineisto: Kuka kukin oli 1961. * * Suomalaisia tiedenaisia: Liisi Karttunen. * Suomen Rooman-suurlähetystön historiaa. == Kirjallisuutta == * Mustonen, Kaisa: Liisi Karttunen, vuosisadan alun historiantutkija Henry Biaudet’n ryhmässä: Suomalainen tutkimusinstituutti Roomassa 1909–1915. Pro gradu, Joensuun yliopisto 1997 * Palosuo, V. J.: La dottoressa: Liisi Karttunen Roomassa 1907–1944. Helsinki 1991 * Garritzen, Elise: Lähteiden lumoamat: Henry Biaudet, Liisi Karttunen ja suomalainen historiantutkimus Roomassa 1900-luvun alussa. SKS 2011. ==Aiheesta muualla== * Luettelo Liisi Karttusen lehtiartikkeleista Luokka:Suomalaiset historioitsijat Luokka:Suomalaiset diplomaatit Luokka:Vuonna 1880 syntyneet Luokka:Vuonna 1957 kuolleet
Gregorius Toursilainen

Gregorius Toursilainen (n. 538–594) oli frankkilainen historioitsija ja Toursin piispa.Castrén & Pietilä-Castrén 2000, s. 196 Hänen pääteoksensa Historia Francorum käsittelee frankkien historiaa vuosina 417–591, ja on merovingien aikakauden keskeisin lähde. Gregorius kuului huomattavaan gallialais-roomalaiseen sukuun, jonka monet jäsenet olivat piispoja. Gregorius päätti jo varhain astua kirkon palvelukseen, ja vuonna 573 hänet valittiin Toursin piispaksi, missä virassa hän pysyi kuolemaansa saakka. Gregorius Toursilainen kirjoitti useita pyhimysten elämäkertoja, tunnetuimpana niistä Martinus Toursilaisen eli Pyhän Martin ihmeteoista kertovat neljä kirjaa. Gregorius Toursilainen on julistettu pyhimykseksi. Hänen muistopäiväänsä vietetään 17. marraskuuta. == Lähteet == *Paavo Castrén ja Leena Pietilä- Castrén: Antiikin käsikirja. Otava, 2000. ISBN 951-1-12387-4. ===Viitteet=== Luokka:Kronikoitsijat Luokka:Keskiajan henkilöt Luokka:Ranskalaiset pyhimykset Luokka:Ranskalaiset historioitsijat Luokka:Toursin historia Luokka:530-luvulla syntyneet Luokka:590-luvulla kuolleet
Hedebanan

Hedebanan oli Ruotsin rataverkkoon kuulunut sivurataosuus Svegistä Hedeen. Rataosan pituus oli noin 72 kilometriä, ja se oli yksiraiteinen ja sähköistämätön. Rataosuus avattiin yleiselle liikenteelle 9. marraskuuta 1924. Sen rakentamiskustannukset olivat noin 5,6 miljoonaa Ruotsin kruunua. Henkilöliikenne lakkautettiin 1. helmikuuta 1966 Svegin ja Glissjöbergin väliltä, ja samalla lakkautettiin Glissjöbergin ja Heden välinen rataosuus. Jäljelle jäänyt rataosuus Svegistä Glissjöbergiin lakkautettiin 7. lokakuuta 1970. ==Lähteet== ==Aiheesta muualla== * Bilder från Hedebanan Luokka:Ruotsin rataverkko Luokka:Härjedalenin kunta Luokka:Entiset rautatiet Luokka:Ruotsin historia
Akuutti vatsa

Akuutilla vatsalla tarkoitetaan äkillisesti alkavaa tai voimistuvaa vatsakipua, jonka taustalla on yleensä nopeasti hoitoa vaativa sairaus. Mahdollisia syitä on monia, kuten umpilisäketulehdus, puhjennut mahahaava, virtsatiekivi, sappitietukos tai suolitukos. Osalla potilaista syytä ei löydetä. Akuutin vatsan yhteydessä voi esiintyä esimerkiksi oksentelua. == Lähteet == * Terveyskirjasto: Äkillinen vatsakipu (akuutti vatsa) Luokka:Kipu
Mankellbron

Mankellbron on Svegin taajamassa Härjedalenin kunnassa Ruotsissa sijaitseva yhdistetty maantie- ja rautatiesilta. Silta ylittää Ljusnan-joen, ja sen ainoalla kannella joen ylittävät sekä Brogatan että Inlandsbanan-rataan kuuluva rataosuus . Sillan pääjänteen pituus on 45 metriä, kokonaispituus 120 metriä, ja se avattiin liikenteelle 1909. Silta on nimetty kirjailija Henning Mankellin mukaan. ==Lähteet== Luokka:Ruotsin rautatiesillat Luokka:Ruotsin tieliikennesillat Luokka:Härjedalenin kunta
Ville Muilu

Vilho Johannes (Ville) Muilu (4. elokuuta 1915 Nurmo – 22. helmikuuta 1977) oli suomalainen herännäisiin kuulunut pappi ja kirjailija. Muilu toimi rajaseutupappina Lentiirassa, Oulun hiippakunnan diakoniapastorina ja Rääkkylän kirkkoherrana. Vuodesta 1964 hän oli sotilaspastorina Niinisalossa ja myöhemmin kenttärovastina Kuopiossa. Vuonna 1973 Ville Muilua kuulusteltiin hänen varusmiehille pitämällään oppitunnilla käyttämästä puolustustahdon kuvauksesta. Muilua syytettiin siitä, että hän olisi rinnastanut Suomen lipun peipposen verenhimoiseen lauluun. Tapauksesta laadittiin presidentti Kekkosta varten nelisivuinen muistio. == Teoksia == * Rajasärkkäläiset : kuvaus Kainuun rajaseudulta. Kirjapaja, Helsinki 1945 * Huominen päivä on parempi : romaani. Kirjapaja, Helsinki 1948 * Pääskysten talkoot. Aikamme kysymyksiä. Sarja 1. Suomen kirkon sisälähetysseura, Pieksämäki 1951 * Kirkko kiveliössä. WSOY 1952 * Aurinkokellon salaisuus : seikkailuromaani, kuvat Viking Nyström. Otava 1954 * Kiveliön kutsu : poikien kirja. Herättäjä-yhdistys, Lapua 1961 * Kun Jeesus Taaborille vie. Kuva ja sana, Helsinki 1964 * Polvesta polveen täällä, piirrokset Tapani Lemminkäinen. Herättäjä-yhdistys, Lapua 1964 * Valkoinen täplä : kertomus Kuolan tutkimusretkestä v. 1887. Otava 1966 * Anteeksi. Herättäjä-yhdistys, Lapua 1968 * Ei mikään. Herättäjä-yhdistys, Lapua 1969 * Ihmisten rakentamat majat, näytelmä. 1970 * Jumala Tituksen löytää. Herättäjä- yhdistys, Lapua 1970 * Taikahyrrä : pedagoiva kertomus miltei kaikesta, mitä maantie opettaa kulkijalleen. Alea-kirja 1972 * Niin matka hyvin päättyy. Herättäjä-yhdistys, Lapua 1973 * Syrjäinen. Herättäjä-yhdistys, Lapua 1974 * Koilliskairan pappi. Kirjapaja, Helsinki 1975 == Lähteet == * * Anssi Joutsenlahden blogi 19.10.2009 : Ville Muilu === Viitteet === Luokka:Suomalaiset kirjailijat Luokka:Suomen evankelis-luterilaisen kirkon papit Luokka:Herännäiset henkilöt Luokka:Vuonna 1915 syntyneet Luokka:Vuonna 1977 kuolleet
Ruutu+ Urheilu 2

Ruutu+ Urheilu 2 (entiseltä nimeltä Nelonen Sport ja Nelonen Pro 2) oli suomalainen urheiluun erikoistunut, 1. helmikuuta 2010 aloittanut maksullinen televisiokanava, joka näkyi useimmissa kaapeliverkoissa sekä maanpäällisessä digiverkossa. Ruutu+ Urheilu 2 oli osa Nelonen Media -mediayksikköä, joka kuuluu Sanoma-konsernin Suomen toimintojen liiketoimintaryhmään, Sanoma Media Finlandiin. Kanavalla esitettiin muun muassa Jääkiekon SM-liigan kuukauden peli, semifinaalit ja finaalit jälkilähetyksinä. Televisiokanava aloitti lähetyksensä nimellä Nelonen Sport ja korvasi samalla entisen Urheilukanavan. Kanava vaihtoi nimeään 1. tammikuuta 2011 Nelonen Pro 2:ksi muuttuen helmikuun alussa maksulliseksi kanavaksi, näkyen vielä tammikuun ajan ilmaiseksi. Samoin nimeään muutti myös Nelonen Sport Pro, jonka nimeksi tuli Nelonen Pro 1. Vuonna 2017 Nelonen Pro 1 vaihtoi jälleen nimeään, uudeksi nimeksi tuli Ruutu+ Urheilu 1. Heinäkuussa 2018 Nelonen Media ilmoitti lopettavansa maksu-tv- toimintansa ja maksukanavien lähetyksien loppuvan syyskuun alussa. ==Entiset logot== Tiedosto:Nelonen Sport.svg|1. helmikuuta 2010 – 1. tammikuuta 2011 Tiedosto:4Pro 2.png|1. tammikuuta 2011 – 9. maaliskuuta 2017 == Katso myös == *Ruutu+ Urheilu 1 == Lähteet == Luokka:Nelonen Median televisiokanavat Luokka:Vuonna 2010 perustetut televisiokanavat Luokka:Vuonna 2018 lakkautetut televisiokanavat
Svegin rautatieasema

Svegin rautatieasema (, ) on rautatieasema Svegin taajamassa Härjedalenin kunnassa Ruotsissa. Se sijaitsee Inlandsbanan-rautatiehen kuuluvan rataosan lähes puolivälissä, Ljusnanjoen pohjoisrannalla. Rautatien Orsasta Svegiin rakensi yksityinen rautatieyhtiö, Orsa-Herjeådalens Järnväg (OHJ), ja Svegin liikennepaikka avattiin yleiselle liikenteelle 9. helmikuuta 1909, kun viimeinen kahden kilometrin mittainen Ljusnanjoen ylittävä osuus Bäckedalista valmistui. Rautatie Orsasta Svegiin liikennepaikkoineen siirtyi Ruotsin valtionrautateiden, Statens Järnvägarin omistukseen 1. tammikuuta 1919. Vuosina 1924–1970 Sveg oli risteysasema, jossa Hedeen johtava 72 kilometrin mittainen sivurataosuus, Hedebanan, haarautui Inlandsbanasta. ==Lähteet== Luokka:Jämtlandin rautatieliikennepaikat Luokka:Härjedalenin kunta
Ain’t Misbehavin’

Ain’t Misbehavin’ on Thomas ”Fats” Wallerin ja Harry Brooksin säveltämä ja Andy Razafin sanoittama jazzstandardi vuodelta 1929. Se kuului musikaaliin Hot Chocolates, jota esitettiin ensin Harlemissa ja joka myöhemmin siirtyi Broadwaylle. Kappaleesta levytettiin kuusi hittiversiota sen ilmestymisvuonna. Ensimmäisenä singlelistalle nousi Leo Reisman ja myöhemmin samana vuonna Bill ”Bojangles” Robinson, Gene Austin, Louis Armstrong, Ruth Etting ja Waller itse. Armstrongin Broadway-debyytti oli tämän kappaleen soittaminen trumpettisoolona Hot Chocolatesin väliajalla. Wallerin pianoinstrumentaaliversio vuodelta 1929 valittiin historiallisia äänilevyjä arkistoivaan Grammy Hall of Fameen vuonna 1984. Vuonna 1943 Waller lauloi kappaleen elokuvassa Swingin suurhurmurit, jossa esiintyi lista ajan suosituimpia mustia esiintyjiä, kuten Lena Horne, Cab Calloway, Bill Robinson, Dooley Wilson, Katherine Dunham ja The Nicholas Brothers. Kappale antoi nimen Wallerin musiikkiin perustuvalle vuoden 1978 Broadway-musikaalinäytelmälle Ain’t Misbehavin’, joka palkittiin parhaan musikaalin Tony-palkinnolla. Musikaalin suosio herätti uudelleen yleisön kiinnostuksen jo valmiiksi arvostetun pianistin musiikkiin. ==Suomennoksia== Vexi Salmi suomensi kappaleen Kalle Fältin vuoden 1975 levytykseen nimellä ”Voit minuun luottaa”. Uusi Iloinen Teatteri on esittänyt laulua Mikko Koivusalon musikaalisuomennoksessa nimellä ”En katso muihin”. == Lähteet == Luokka:Vuoden 1929 kappaleet Luokka:Fats Wallerin säveltämät kappaleet Luokka:Andy Razafin sanoittamat kappaleet Luokka:Jazzkappaleet Luokka:Jazzstandardit Luokka:Yhdysvaltalaiset musiikkikappaleet
Neljä nolattua neroa (elokuva)

Neljä nolattua neroa (Monkey Business) on Marx-veljesten kolmas elokuva ja se valmistui vuonna 1931. Elokuvan pääosissa ovat Marx-veljesten lisäksi Thelma Todd, Rockliffe Fellowes, Harry Woods ja Ruth Hall. Käsikirjoitukseen teki humoristi S. J. Perelman. Marx-veljesten elokuvista tunnettu Margaret Dumont ei poikkeuksellisesti ole tässä elokuvassa mukana. Elokuvassa Marx-veljet esittävät salamatkustajanelikkoa, jotka joutuivat pakoilemaan viranomaisia luksusristeilijällä ja he ryhtyvät vahingossa kilpailevien gangstereiden kätyreiksi. ==Roolit== == Aiheesta muualla == * Luokka:Yhdysvaltalaiset mustavalkoelokuvat Luokka:Vuoden 1931 yhdysvaltalaiset elokuvat Luokka:Norman Z. McLeodin ohjaamat elokuvat Luokka:Yhdysvaltalaiset komediaelokuvat Luokka:Paramount Picturesin elokuvat
Rajakylän koulu

Rajakylän koulu tarkoittaa seuraavia kouluja: *Rajakylän koulu Oulussa *Rajakylän koulu Vantaalla
Hevosen sulat

Hevosen sulat, myös nimellä Hevosensulat, (engl. Horse Feathers) on neljäs Marx-veljesten elokuva vuodelta 1932. Siinä Groucho esittää Huxley Collegen rehtoria, joka poikansa (Zeppo Marx) kehotuksesta lähtee salakapakkaan etsimään jalkapallon pelaajia Huxleyn ja Darwinin välistä jalkapallo-ottelua varten. Siellä hän tormää jääkauppias Chicoon ja Harpoon, ja luulee näitä ammattijalkapalloilijoiksi. Kaiken lisäksi Zepon naisystävä (Thelma Todd) yrittää manipuloida Huxleyn ja Darwinin välistä jalkapallo-ottelua. == Roolit == == Aiheesta muualla == * Luokka:Yhdysvaltalaiset komediaelokuvat Luokka:Elokuvat amerikkalaisesta jalkapallosta Luokka:Yhdysvaltalaiset mustavalkoelokuvat Luokka:Vuoden 1932 yhdysvaltalaiset elokuvat Luokka:Norman Z. McLeodin ohjaamat elokuvat
Teargarden by Kaleidyscope

Teargarden by Kaleidyscope on Smashing Pumpkinsin monivaiheinen konseptialbumi. Alkuperäisenä ajatuksena yhtyeellä oli, että teos sisältää 44 kappaletta joista jokainen kappale tulisi ladattavaksi yhtyeen kotisivuille yksi kerrallaan, lisäksi kappaleet oli tarkoitus julkaista neljän raidan EP- levyinä CD/LP-formaateissa, eli yhteensä 11 EP:tä. Suunnitelmat kuitenkin elivät matkan varrella, ja jo kolmannen osan jälkeen yhtye päätti ryhtyä julkaisemaan kokopitkiä studioalbumeja osana projektia. == Julkaisut == Vol. 1: Songs for a Sailor * Fyysisen EP:n julkaisupäivä 25.5.2010 Kappaleet: # Song for a Son # Stitch in Time # Astral Planes # Widow Wake My Mind Vol. 2: The Solstice Bare * Fyysisen EP:n julkaisupäivä 23.11.2010 Kappaleet: # The Fellowship # Freak # Tom Tom # Spangled Vol. 3 Kappaleet: # Lightning Strikes # Owata Oceania * Fyysisen levyn julkaisupäivä19.6.2012 Kappaleet: # Quasar # Panopticon # The Celestials # Violet Rays # My Love Is Winter # One Diamond, One Heart # Pinwheels # Oceania # Pale Horse # The Chimera # Glissandra # Inkless # Wildflower Monuments to an Elegy * Fyysisen levyn julkaisupäivä 5.12.2014 # Tiberius # Being Beige (World’s on Fire) # Anaise # One and All # Run2Me # Drum and Fife # Monuments # Dorian # Anti-Hero Day For Night * Fyysisen levyn julkaisupäivä ei vielä tiedossa. ==Aiheesta muualla== *Rollingstone.com Luokka:Smashing Pumpkinsin albumit Luokka:Vuoden 2009 albumit Luokka:Vuoden 2010 albumit Luokka:Vuoden 2011 albumit
Aivot altaassa

Aivot altaassa on tietoteoriaan liittyvä ajatuskoe tai hypoteesi. Ajatuskokeessa lähdetään siitä, että aivot on irrotettu ruumiista, asetettu ravinneliuosta täynnä olevaan altaaseen ja kytketty tietokoneeseen, joka syöttää niille aistimaailmaa vastaavia ärsykkeitä. Äärimmäisten skeptikkojen mukaan emme voi varmasti tietää, elämmekö todellisuudessa vai olemmeko vain aivot altaassa. Siten emme ehkä voi luottaa tietävämme mitään varmasti. Hilary Putnam taas ajattelee, että kukaan ei voi loogisesti päätellä olevansa pelkässä lumetodellisuudessa elävät aivot. == Käyttö == Tavallisimmin ”aivot altaassa” -skenaariota käytetään perusteena filosofiselle skeptisyydelle ja solipsismille. Yksinkertainen versio tästä tapahtuu seuraavasti: altaassa olevat aivot lähettävät ja vastaanottavat täsmälleen samat impulssit kuin keho lähettäisi, jos aivot olisivat kallossa. Impulssit ovat ainoa vuorovaikutus, joka aivoilla on ympäristön kanssa, joten aivoille ei ole mahdollista kertoa, niiden näkökulmasta, ovatko ne kallossa vai astiassa. Silti ensimmäisessä tapauksessa suurin osa ihmisen uskomuksista voi olla totta (jos esimerkiksi hän uskoo kävelevänsä kadulla tai syövänsä jäätelöä); jälkimmäisessä tapauksessa heidän uskomuksensa ovat vääriä. Koska väitteen mukaan ei voida tietää ovatko aivot altaassa, ei voida tietää ovatko uskomukset täysin vääriä. Koska periaatteessa on mahdotonta tietää elämmekö todellisuudessa, mihinkään mihin uskomme ei voi uskoa; tämä herättää kysymyksiä tiedon määrittelystä. Viime aikoina monet nykyajan filosofit ovat alkaneet uskoa, että virtuaalitodellisuus vaikuttaa vahvasti ihmisen autonomiaan aivot altaassa -kokeena. Vastakkainen näkemys on, ettei virtuaalitodellisuus tuhoa kognitiivista rakennettamme tai poista yhteyttämme todellisuuteen, vaan se päinvastoin antaa meille uusia virikkeitä, uusia oivalluksia ja uusia näkökulmia maailman ymmärtämiseen. ==Katso myös== *Uniargumentti *Paha demoni *Boltzmannin aivot *Aivokäyttöliittymä == Lähteet == == Aiheesta muualla == Luokka:Ajatuskokeet Luokka:Mielenfilosofia Luokka:Tietoteoria
Raidió Teilifís Éireann

Raidió Teilifís Éireann, RTÉ on Irlannin julkisen palvelun yleisradioyhtiö. Se aloitti radiolähetykset 2RN-asemalta 1. tammikuuta 1926 ja säännölliset televisiolähetykset 31. joulukuuta 1961. RTÉ:llä on kaksi televisiokanavaa, RTÉ One ja RTÉ Two, ja radiokanavat RTÉ Radio 1, RTÉ 2fm, RTÉ lyric fm ja RTÉ Raidió na Gaeltachta. Vuonna 2009 RTÉ:n nimen kirjoitusasu muutettiin Radio Telefís Éireannista muotoon Raidió Teilifís Éireann. Nimi tarkoittaa iirin kielessä Irlannin radiota ja televisiota. ==Lähteet== ==Aiheesta muualla== * RTÉ:n kotisivut *
Aleksandr Krasnoštšokov

Aleksandr Mihailovitš Krasnoštšokov (, oikealta nimeltään Abram Moisejevitš Krasnoštšok, Абра́м Моисе́евич Краснощёк; 10. lokakuuta 1880 Tšernobyl – 26. marraskuuta 1937 Moskova) oli juutalaissyntyinen venäläinen bolševikkipoliitikko. Aleksandr Krasnoštšokov syntyi kauppa-apulaisen perheeseen. Vuodesta 1896 lähtien hän osallistui Venäjän sosiaalidemokraattien toimintaan. Vuonna 1902 Krasnoštšokov muutti Yhdysvaltoihin, missä hän suoritti korkeakoulututkinnon ja liittyi Amerikan sosialistipuolueeseen. Kesällä 1917 Krasnoštšokov palasi Venäjälle ja liittyi bolševikkipuolueeseen. Vuonna 1918 hän työskenteli Kaukoidän kansankomissaarien neuvoston puheenjohtajana ja Kaukoidän armeijan esikuntapäällikkönä. Vuosina 1920–1921 Krasnoštšokov toimi VKP(b):n Kaukoidän byroon jäsenenä, Kaukoidän tasavallan hallituksen puheenjohtajana ja ulkoministerinä. Vuosina 1921–1922 hän oli Venäjän SFNT:n raha-asiain apulaiskansankomissaari ja vuodesta 1922 teollisuuspankin (Prombank) hallituksen puheenjohtaja sekä kansantalousneuvoston puhemiehistön jäsen. Syyskuussa 1923 Krasnoštšokov pidätettiin niin sanotun Prombankin jutun yhteydessä ja tuomittiin kuudeksi vuodeksi vankeuteen. Hänet vapautettiin marraskuussa 1924. Vuodesta 1926 lähtien hän työskenteli Neuvostoliiton maatalouden kansankomissariaatissa. Vuonna 1930 Krasnotštšokov hyväksyttiin uudestaan VKP(b):n jäseneksi. Hänet pidätettiin heinäkuussa 1937 ja tuomittiin kuolemaan syytettynä vakoilusta ja vastavallankumouksellisen järjestön jäsenyydestä. Krasnotštšokov ammuttiin ja haudattiin Donskoin luostarin hautausmaalle. Hänet todettiin syyttömäksi vuonna 1956. ==Lähteet== Luokka:Bolševikit Luokka:Neuvostoliittolaiset poliitikot Luokka:Neuvostoliittolaiset teloitetut Luokka:Stalinin vainoissa kuolleet Luokka:Vuonna 1880 syntyneet Luokka:Vuonna 1937 kuolleet
Pjotr Nikiforov

Pjotr Mihailovitš Nikiforov (, 12. lokakuuta 1882 nykyisen Irkutskin alueen Irkutskin piirin Ojokin kylä – 6. tammikuuta 1974 Moskova) oli venäläinen bolševikki ja neuvostoliittolainen poliitikko. Pjotr Nikiforov syntyi työläisperheeseen. Vuonna 1901 hän liittyi vallankumousliikkeeseen, toimi Venäjän sosiaalidemokraattisessa työväenpuolueessa ja osallistui Kronstadtin kapinaan vuonna 1905. Sen jälkeen hän oli mukana sosiaalidemokraattien maanalaisessa toiminnassa, kunnes vuonna 1910 joutui pidätetyksi ja sai kuolemantuomion, joka muutettiin 20 vuoden pakkotyörangaistukseksi. Helmikuun vallankumouksen jälkeen hän toimi bolševikkien johtotehtävissä Irkutskissa ja Vladivostokissa. Vuosina 1918–1920 Nikiforov oli Venäjän valkoisten vankina. Vuosina 1920–1922 hän työskenteli VKP(b):n Kaukoidän aluepiirikomitean puheenjohtajana, puolueen Kaukoidän byroon jäsenenä ja Kaukoidän tasavallan ministerineuvoston puheenjohtajana. Vuosina 1925–1927 Nikoforov oli Neuvostoliiton lähettiläänä Mongoliassa ja toimi sen jälkeen Neuvostoliiton kansankomissaarien neuvoston palveluksessa sekä Venäjän SFNT:n tavarahuollon apulaiskansankomissaarina. Toisen maailmansodan aikana hän työskenteli puoluetehtävissä. Nikiforov on kirjoittanut Venäjän kansalaissodasta kertovia muistelmateoksia. Hänet on palkittu Leninin ja Lokakuun vallankumouksen kunniamerkeillä sekä Znak Potšota -kunniamerkillä. == Lähteet == ==Aiheesta muualla== * Pjotr Nikiforov Taka-Baikalian tietosanakirjassa Luokka:Bolševikit Luokka:Neuvostoliittolaiset poliitikot Luokka:Vuonna 1882 syntyneet Luokka:Vuonna 1974 kuolleet
Nikolai Matvejev

Nikolai Mihailovitš Matvejev (, 1877 Bogdat, Nertšinski Zavodin kihlakunta, Taka-Baikalian alue – 26. huhtikuuta 1951 Moskova) oli venäläinen bolševikki ja neuvostoliittolainen puoluevirkailija. Matvejev valmistui Irkutskin junkkerikoulusta ja työskenteli Taka-Baikalian kasakkajoukkojen hallinnossa. Vuonna 1918 hän toimi Taka-Baikalian kansankomissaarien neuvoston johtajana ja Siperian kansankomissaarien neuvoston jäsenenä. Neuvostovallan kukistuttua alueella hän oli valkoisten vankina helmikuuhun 1920 saakka. Joulukuussa 1920 Matvejevista tuli Kaukoidän tasavallan hallituksen jäsen ja sotaministeri sekä vuonna 1922 tasavallan hallituksen puheenjohtaja. Venäjän kansalaissodan jälkeen hän toimi puolue- ja talousjärjestöjen palveluksessa. ==Lähteet== Luokka:Bolševikit Luokka:Neuvostoliittolaiset poliitikot Luokka:Vuonna 1877 syntyneet Luokka:Vuonna 1951 kuolleet
Nippon seishi Cranes

Nippon Paper Cranes () oli japanilainen jääkiekkoseura Kushiron kaupungista Hokkaidōn saarelta, joka pelasi vuosina 2004–2023 Asia League Ice Hockey -ammattilaisliigassa, viimeiset neljä vuotta nimellä East Hokkaidō Cranes () toimintaa aikaisemmin tukeneen Nippon seishi -paperiyhtiön vetäydyttyä seuran taustalta. Cranes voitti Asia Leaguen mestaruuden neljästi sekä Japanin avoimen mestaruusturnauksen yhdeksän kertaa. Seuran toiminta päättyi talousvaikeuksien vuoksi vuonna 2023. Toimintaa jatkamaan perustettiin uusi Hokkaidō Wilds -seura, joka jäi kuitenkin ilman paikkaa Asia Leaguessa ja pelasi kaudella 2023–24 sarjan ystävyysotteluita ammattilaisjoukkueita vastaan, siirtäen toimintansa lopulta kauden päätteeksi Tokioon parempien taloudellisten olosuhteiden toivossa. ==Tunnettuja pelaajia== * Ryan Kuwabara (2003–2008) * Jamie McLennan (2007–2008) * Niklas Sundblad (2007) * Shin’ya Yanadori (2009–2014 & 2015–2021) ==Aiheesta muualla== *Seuran viralliset kotisivut (japaniksi) Luokka:Japanilaiset jääkiekkoseurat Luokka:Vuonna 1949 perustetut urheiluseurat Luokka:Kushiro
Oji Eagles

Oji Eagles () on japanilainen jääkiekkoseura, joka pelaa Asia League Ice Hockey ammattilaisliigassa. ==Ulkomaalaiset pelaajat== * Vjatšeslav Staršinov 1976-78, hyökkääjä * Anatoli Fedotov 1995-96 ja 1998-00, puolustaja * Vladimir Kramskoi 1995-00, puolustaja * Michael Yoshino 1997-99, hyökkääjä * Matt Oikawa 1999-00, vasen laitahyökkääjä * Sergei Bautin 2000-02, puolustaja * Burt Henderson 2003-07, puolustaja * Dusty Imoo 2003-06, maalivahti * Greg Parks 2003-04, vasen laitahyökkääjä * Dan Daikawa 2004-05, puolustaja * Tavis Hansen 2004-05, vasen laitahyökkääjä * Jason Podollan 2005-06, vasen laitahyökkääjä * Jarrod Skalde 2006-07, keskushyökkääjä * Shane Endicott 2007-09, keskushyökkääjä * Ricard Persson 2007-09, puolustaja * Shaone Morrisonn, puolustaja ==Aiheesta muualla== *Seuran viralliset kotisivut (japaniksi) Luokka:Japanilaiset jääkiekkoseurat Luokka:Vuonna 1925 perustetut urheiluseurat Luokka:Tomakomai
Cavanin kreivikunta

Cavanin kreivikunta () on Irlannin tasavallan kreivikunta Ulsterin historiallisessa provinssissa Irlannin saaren pohjoisosassa. Pohjoisessa se rajautuu Yhdistyneelle kuningaskunnalle kuuluvaan Pohjois-Irlantiin. Kreivikunnassa on 76 092 asukasta (vuonna 2016) ja sen pinta-ala on 1 855,93 neliökilometriä. Kreivikunnan pääkaupunki on Cavan, jolta se on saanut nimensä. == Kylät ja kaupungit == * Arvagh * Bailieborough * Ballinagh * Ballyconnell * Ballyhaise * Ballyjamesduff * Ballymagauran * Bawnboy * Belturbet * Blacklion * Butlersbridge * Cavan * Cootehill * Crossdoney * Dowra * Glangevlin * Kilcogy * Killeshandra * Kilnaleck * Kingscourt * Lough Gowna * Mullagh * Mountnugent * Redhill * Shercock * Stradone * Swanlinbar *Virginia == Lähteet == == Aiheesta muualla == *Kreivikunnan internetsivut Luokka:Irlannin kreivikunnat
Mulgaparatiisikaija

Mulgaparatiisikaija (Psephotellus varius) on eteläaustralialainen värikäs ja pitkäpyrstöinen kaija. == Koko ja ulkonäkö == Linnun pituus on 28 cm ja paino 50–70 g. Sukupuolet ovat erivärisiä. Koiras on pääosin vihreä, sen otsa on keltainen, päälaella on punainen laikku, maha ja alaperä ovat keltaiset, ja kyljessä on punainen läiskä. Naaras on himmeämmän värinen. Nokka on tumman harmaa, iiris ruskea ja koivet ruskehtavan harmaat. Nuori lintu muistuttaa aikuista, mutta on himmeämmän värinen. == Esiintyminen == Mulgaparatiisikaijat elävät laajalla alueella Australian eteläosien sisämaassa. Austin Hobart Clark kuvaili lajin holotyypin ilmeisesti Spencer Gulfin alueelta Etelä- Australiasta.IBC Lajin populaation koko on noin 100 000 yksilöä. == Elinympäristö == Mulgaparatiisikaija asuttaa puustoisia savanneja, kuivia pensaikkoja, sekä akasia- ja eukalyptusmetsiköitä. == Lisääntyminen == Pesä on tavallisesti veden äärellä kasvavan matalan puun kolossa. Naaras munii neljästä kuuteen, tavallisesti viisi munaa, joita se hautoo noin kolme viikkoa. Koiras käy ruokkimassa hautovaa naarasta lähes joka tunti. Poikaset jättävät pesän kuukauden ikäisinä ja saavat aikuispuvun sulkasadossa, joka tapahtuu noin kolme kuukautta pesästälähdön jälkeen. == Ravinto == Mulgaparatiisikaijat syövät siemeniä, vihreitä lehtiä, hedelmiä ja marjoja. == Lähteet == * Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 *World Parrot Trust === Viitteet === Luokka:Paratiisikaijat
Tōhoku Free Blades

Tōhoku Free Blades () on japanilainen jääkiekkoseura, joka pelaa Asia League Ice Hockey -ammattilaisliigassa. Seura aloitti sarjassa pelaamisen kaudella 2009–2010. ==Aiheesta muualla== *Seuran viralliset kotisivut (japaniksi) Luokka:Japanilaiset jääkiekkoseurat Luokka:Vuonna 2008 perustetut urheiluseurat
Nertšinsk

Nertšinsk () on kaupunki Taka-Baikalian aluepiirissä Venäjällä. Se sijaitsee Nertšajoen rannalla 305 kilometriä aluepiirin pääkaupungista Tšitasta itään. Kaupunki on Nertšinskin piirin keskus. Priiskovyin asemalta haarautuva sivurata yhdistää sen Siperian rautatiehen. Asukkaita on 14 775 henkeä (vuonna 2014). Kaupunki on saanut alkunsa Šilkajoen rannalle Nertšan suuta vastapäätä vuonna 1653 perustetusta kasakoiden linnakkeesta. Daguurien ruhtinaan Gantimurin joukot polttivat sen vuonna 1656, ja vuonna 1658 linnoitus rakennettiin uudelleen Šilkan toiselle rannalle. Vuonna 1689 Nertšinskistä tuli kaupunki ja voivodikunnan keskus. Samana vuonna siellä solmittiin Venäjän ja Kiinan välisen rajan määritellyt Nertšinskin sopimus. Vuodesta 1783 kaupunki toimi Nertšinskin alueen, vuodesta 1805 kihlakunnan ja vuosina 1851–1917 Taka-Baikalian alueen Nertšinskin piirikunnan keskuksena. 1700-luvulla ja uudelleen vuonna 1812 Nertšinsk siirrettiin tulvien takia korkeammalle paikalle. Nykyään Nertšinskissä toimii maatalous- ja elintarviketeollisuusyrityksiä. Kaupungissa on kaksi keskikoulua, taidekoulu, lasten luomistyön keskus, maatalousteknikumi ja kulttuuritalo. Lentokenttä suljettiin 1990-luvulla. Paikallislehtenä ilmestyy Nertšinskaja zvezda (”Nertšinskin tähti”). Kaupungissa on lukuisia arkkitehtonisia ja historiallisia nähtävyyksiä. ==Lähteet== ==Aiheesta muualla== * Nertšinsk Taka-Baikalian tietosanakirjassa Luokka:Nertšinskin piiri
Novoorlovsk

Novoorlovsk () on kaupunkimainen taajama Taka-Baikalian aluepiirin Aginskojen piirissä Venäjällä. Se sijaitsee 27 kilometriä Aginskojesta kaakkoon. Asukkaita on 3 000 henkeä (vuonna 2009). Novoorlovsk sai kaupunkimaisen taajaman aseman vuonna 1982. Siellä toimii tantaalia ja volframia tuottava kaivosyritys. Taajamassa on keskikoulu, musiikkikoulu, lasten luomistyön keskus, museo ja sairaala. ==Lähteet== ==Aiheesta muualla== * Novoorlovsk Taka-Baikalian tietosanakirjassa Luokka:Aginskojen piiri Luokka:Taka-Baikalian aluepiirin kaupunkimaiset taajamat
Orlovski

Orlovski () on kaupunkimainen taajama Taka-Baikalian aluepiirin Aginskojen piirissä Venäjällä. Se sijaitsee 37 kilometriä Aginskojesta kaakkoon. Asukkaita on 2 200 henkeä (vuonna 2009). Paikkakunta on syntynyt vuonna 1940 perustetun tina- ja volframikaivoksen yhteyteen. Vuonna 1970 siitä tuli Orlovskin kaupunkimainen taajama. Nykyään siellä toimii malminrikastamo ja maatalousyritys. ==Lähteet== ==Aiheesta muualla== * Orlovski Taka-Baikalian tietosanakirjassa Luokka:Aginskojen piiri Luokka:Taka-Baikalian aluepiirin kaupunkimaiset taajamat
Kultaparatiisikaija

Kultaparatiisikaija (Psephotellus chrysopterygius) on Koillis-Australiassa elävä uhanalainen kaijalaji. == Koko ja ulkonäkö == Linnun pituus on 28 cm ja paino noin 56 g. Koiraan alapuolen väritys on turkoosinsininen, otsa ja hartiat keltaiset, päälaki ja niska mustat, vatsan ja pyrstön alapeitinhöyhenet punaiset valkoisin reunuksin, selkäpuoli ruskea ja yläperä turkoosi. Naaras on himmeämmän värinen. Nokka on harmaa, iiris tummanruskea ja koivet ruskehtavan harmaat. Nuori lintu muistuttaa väritykseltään naarasta. == Esiintyminen == Kultaparatiisikaijat elävät kahdella suppealla alueella Australian Cape Yorkin niemimaan sisämaassa. Sen elinympäristön ala on 2 900 neliökilometriäBirdLife ja populaation koko noin 2 000 yksilöä. Lajin kanta on pienentynyt voimakkaasti viime vuosikymmeninä. == Elinympäristö == Kultaparatiisikaija asuttaa puustoisia savanneja ja harvakasvuisia metsiä. == Lisääntyminen == Lisääntymiskausi on toukokuusta tammikuulle. Pesä on termiittikeossa, johon molemmat puolisot kaivavat pesäonkalon. Naaras munii neljästä kuuteen munaa, joita se hautoo noin 23 päivää. Koiras käy ruokkimassa hautovaa naarasta ja ruokkii myös poikasia yhdessä naaraan kanssa. Poikaset jättävät pesän viiden viikon ikäisinä ja saavat aikuispuvun sulkasadossa, joka tapahtuu noin neljä kuukautta pesästälähdön jälkeen. == Ravinto == Kultaparatiisikaijat syövät ruohojen siemeniä, kukkia, silmuja ja mettä. == Lähteet == * Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 *World Parrot Trust === Viitteet === Luokka:Paratiisikaijat Luokka:Uhanalaiset linnut
Huppuparatiisikaija

Huppuparatiisikaija (Psephotellus dissimilis) on australialainen kaijalaji, jota pidettiin aikaisemmin kultaparatiisikaijan alalajina. == Koko ja ulkonäkö == Linnun pituus on 26 cm ja paino noin 50–60 g. Laji muistuttaa väritykseltään ja käyttäytymiseltään kultaparatiisikaijaa. Koiraan alapuolen väritys on turkoosinsininen, otsa, päälaki ja niska mustat, pyrstön alapeitinhöyhenet lohenpunaiset valkoisin reunuksin ja selkäpuoli kokonaan tummanruskea. Naaras on paljon himmeämmän värinen. Nokka on harmaa, iiris tummanruskea ja koivet ruskehtavan harmaat. Nuori lintu muistuttaa väritykseltään naarasta. == Esiintyminen == Huppuparatiisikaijat elävät Australian Pohjoisterritoriossa. Sen populaation koko noin 20 000 yksilöä. Robert Collett kuvaili lajin holotyypin Mary Riveriltä.IBC == Elinympäristö == Huppuparatiisikaija asuttaa kuivia harvakasvuisia metsiä, tienvarsien eukalyptusmetsiköitä ja Melaleuca-lajeja kasvavia tulvametsiköitä. == Lisääntyminen == Huppuparatiisikaijan pesä on termiittikeossa, johon molemmat puolisot kaivavat pesäonkalon. Naaras munii neljästä kuuteen munaa, joita se hautoo noin 23 päivää. Koiras käy ruokkimassa hautovaa naarasta ja ruokkii myös poikasia yhdessä naaraan kanssa. Poikaset jättävät pesän viiden viikon ikäisinä ja saavat aikuispuvun sulkasadossa, joka tapahtuu noin neljä kuukautta pesästälähdön jälkeen. == Ravinto == Huppuparatiisikaijat syövät ruohojen siemeniä ja kasvien vihreitä osia. == Lähteet == * Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 *World Parrot Trust === Viitteet === Luokka:Paratiisikaijat
Mohammadou Idrissou

Mohammadou Idrissou (s. 8. maaliskuuta 1980 Yaoundé) on kamerunilainen jalkapalloilija, pelipaikaltaan hyökkääjä. Hän edustaa saksalaista Eintracht Frankfurtia. Idrissou on pelannut vuodesta 2000 lähtien Saksassa viidessä eri joukkueessa, joista pisimpään hän on viipynyt Hannover 96:ssa. ==Maajoukkueura== Idrissou on pelannut urallaan 40 maaottelua ja edustanut Kamerunia Maanosaliittojen cupissa vuonna 2003, sekä Afrikan- mestaruuskilpailuissa vuosina 2008 ja 2010. ==Aiheesta muualla== *Worldfootball Luokka:Kamerunilaiset jalkapalloilijat Luokka:Vuonna 1980 syntyneet Luokka:Elävät henkilöt
Älvdalsbanan

Älvdalsbanan on Ruotsin rataverkkoon kuuluva sivurataosuus Morasta Älvdaleniin. Rataosuuden rakensi vuosina 1897–1900 yksityinen Mora-Älvdalens Järnväg (MEJ) -rautatieyhtiö. Rataosan pituus on noin 41 kilometriä, josta viimeiset 2–3 kilometriä ennen Älvdalenin rautatieasemaa on purettu vuonna 1995. Radalla liikennöidään vaihtotyönä. Rataosan valmistuttua liikennettä hoitivat alueen yksityiset rautatieyhtiöt. Vuosina 1900–1906 liikennettä hoiti Mora-Vänerns Järnväg (MVJ), mutta kun Mora-Älvdalens Järnväg teki konkurssin vuonna 1906, hankki Falun-Rättvik-Mora Järnväg (FRMJ) koko yhtiön ja sulautti sen toiminnot omiinsa vuoteen 1909 mennessä. FRMJ teki yhteistötä Gävle-Dala Järnvägin (GDJ) kanssa vuoteen 1920 saakka, jolloin GDJ osti FRMJ:n. Vuodesta 1920 lähtien radalla liikennöi myös suora GDJ:n matkustajajuna Falunista Älvdaleniin. Vuonna 1948 GDJ siirtyi valtiollistamisen myötä Statens Järnvägarin omistukseen. SJ kunnosti rataa laajasti vuonna 1982, ja ratatöiden vuoksi osuus Blyberg–Älvdalen suljettiin liikenteeltä kymmeneksi kuukaudeksi. Liikenne jatkui uudelleen kesäkuussa 1982, mutta osuus Blyberg–Älvdalen jäi liikennettä vaille vuonna 1989. Vuonna 1995 kiskot purettiin väliltä Märbäck–Älvdalen noin kolmen kilometrin matkalta. Vuonna 1997 tavarayhtiö Woxna Express aloitti raakapuuliikenteen Märbäckin ja Borlängen välillä. Liikenne siirtyi vuonna 1999 Orsatågille ja jatkui vuoteen 2001 saakka. ==Lähteet== == Aiheesta muualla == Luokka:Ruotsin rataverkko Luokka:Moran kunta Luokka:Älvdalenin kunta
Christopher Katongo

Christopher Katongo (s. 31. elokuuta 1982 Mufulira) on sambialainen jalkapalloilija ja Afrikan mestari. Myös Christopherin veli Felix on jalkapalloilija. Christopher Katongo pelasi urallansa Sambian, Etelä-Afrikan, Tanskan, Saksan, Kreikan ja Kiinan pääsarjoissa sekä muutamia kausia alemmilla sarjatasoilla. Hän oli voittamassa 2008 Brøndbyssä Tanskan cupia ja 2015 Green Buffaloesissa Sambian cupia. ==Maajoukkueura== Katongo aloitti maajoukkueuransa vuonna 2003, ja viimeisen maaottelunsa hän pelasi 2016. Kaikkiaan hän pelasi 105 maaottelua ja teki niissä 23 maalia. Hän pelasi ensimmäiset arvokisansa vuoden 2006 Afrikan-mestaruuskisoissa, jossa Sambia jäi alkulohkoon. Katongo teki turnauksessa yhden maalin Etelä-Afrikkaa vastaan. Katongo teki ensimmäisen hattutemppunsa Sambian maajoukkueessa 9. syyskuuta 2007 Etelä-Afrikkaa vastaan, jonka hyvästä Sambian armeija ylensi Katongon muutamaa päivää myöhemmin alikersantista kersantiksi.Katongo rewarded for hat-trick BBC 11.9.2007 Viitattu 13.2.2012 Ottelu päättyi samalla Sambian 3–1 voittoon, jonka myötä Sambia eteni vuoden 2008 Afrikan-mestaruuskisoihin. Kisoissa Katongo onnistui maalinteossa kahdesti Kamerunia ja Egyptiä vastaan, mutta Sambia jäi alkulohkoon. ===Afrikan-mestaruuskilpailut 2010=== Katongo valittiin kolmannen kerran Sambian kisajoukkueeseen vuoden 2010 Afrikan- mestaruuskisoihin, jossa tällä kertaa Sambia eteni lohkovoittajana jatkoon, mutta hävisi lopulta Nigerialle puolivälierissä rankkareilla maalein 4–5. Katongo teki turnauksessa yhden maalin Kamerunia vastaan. ===Afrikan- mestaruuskilpailut 2012=== Vuoden 2012 Afrikan-mestaruuskisoissa Katongo saavutti menestystä, kun hän johdatti kapteenin roolissa Sambian ensimmäiseen Afrikan-mestaruuteen. Hänet valittiin myös turnauksen parhaaksi pelaajaksi ja jakoi kisojen maalikuninkuuden yhdessä kuuden muun pelaajan kanssa. Lisäksi Katongo valittiin kisojen tähdistökentälliseen. Kisojen myötä Katongosta tuli samalla Sambian kaikkien aikojen toiseksi eniten maaleja Afrikan- mestaruuskisoissa tehnyt pelaaja. Hänen maali määrän kisoissa nousi seitsemään osumaan, kun Sambian paras maalintekijä on Kalusha Bwalya, joka pelasi viimeiset Afrikan-mestaruuskisansa vuonna 2006. == Lähteet == Luokka:Sambialaiset jalkapalloilijat Luokka:Jalkapallon Afrikan mestarit Luokka:Vuonna 1982 syntyneet Luokka:Elävät henkilöt
Rohkeus toivoa

Rohkeus toivoa. Ajatuksia amerikkalaisen unelman pelastamisesta () on Barack Obaman vuonna 2006 julkaisema kirja. BTJ Kustannus julkaisi kirjan suomeksi vuonna 2009. Kirjan mukaan Barack Obama toimi kansalaisoikeusjuristina 31-vuotiaana. Hän oli ehdokkaana Illinoisin senaattiin 35-vuotiaana. Obama valittiin Yhdysvaltain kongressin jäseneksi 1. huhtikuuta 2005 ja Yhdysvaltain presidentiksi alkaen 20. tammikuuta 2009. Kirjaan sisältyy muun muassa energiapolitiikka, terveydenhoitojärjestelmä, koulutuspolitiikka, ulkopolitiikka, rotukysymykset, uskonto, perhe, historia ja parannusehdotuksia. Obama kuvaa omien näkemystensä lisäksi eri ryhmien näkökantoja, kuten demokraatit, konservatiivit, ammattiyhdistykset tai kansalaisliikkeet. Obaman mukaan tarvitaan uudenlaista politiikantekotapaa, koska eroista huolimatta amerikkalaisilla on yhteiset haaveet ja katkeamattomat siteet.Obama 2009: s. 37 ==Energiapolitiikka== Energiapolitiikasta Obama kirjoittaa: ”On mahdotonta liioitella, miten pahoin öljyriippuvuutemme vaarantaa tulevaisuutemme. Yhdysvallat käyttää ulkomaiseen öljyyn 800 miljoonaa dollaria, josta suuri osa arvaamattomimpiin maihin kuten Saudi-Arabia, Nigeria ja Venezuela ja osittain myös Iran. Lisäksi tulevat fossiilisiin polttoaineisiin perustuvan taloutemme ympäristövaikutukset. Jokseenkin kaikki tutkijat valkoisen talon ulkopuolella uskovat, että ilmastonmuutos on todellinen ja huolestuttava ilmiö. Bushin hallinnon energiapolitiikassa on keskitytty tukemaan suuria öljy-yhtiöitä ja vaihtoehtoisiin energialähteisiin on investoitu vain vähän.” Obaman mukaan öljyteollisuuden verohelpotukset tulisi lakkauttaa ja kehittää puhtaampia ja uusiutuvia energialähteitä. Obaman mukaan sääntelyllä voitaisiin vauhdittaa yksityisen sektorin energiainvestointeja. Obaman mukaan jos Amerikan markkinoilla myytävien autojen kulutusnormeja olisi tiukennettu 20 vuotta sitten, amerikkalaiset autonvalmistajat olisivat kilpailukykyisiä japanilaisten autonvalmistajien kanssa.Obama 2009: s. 199-202 ==Lähteet== * Barack Obama Rohkeus toivoa. Ajatuksia amerikkalaisesta unelman puolesta, BTJ Kustannus 2009. ===Viitteet=== Luokka:Vuoden 2006 kirjat Luokka:Omaelämäkerrat Luokka:Barack Obama